Ernest Krogh-Hansen

Ernest Krogh-Hansen (født 8. september 1896 i Tønsberg, død 27. juni 1975 i Mexico by) var en norsk diplomat.Krogh-Hansen, Ernest i Hvem er Hvem 1973.Ernest Krogh-Hansen i lokalhistoriewiki.no

Han var sønn av skipsreder Hans Krogh-Hansen (1863–1946) og Magdalene Margrethe Ambjørnsen (1863–1950). 

Etter examen artium 1915 og cand.jur. 1926 ble han kansellist ved legasjonen i Warszawa, endret til attaché 1927.  Han var sekretær ved legasjonen i Argentina 1928–1930 før han returnerte til Oslo og i 1930 passerte utenriksdepartementets aspirantkurs. Han var sekretær ved legasjonen i Ankara 1931–1934, tilbake i Oslo som sekretær 1934–1937, sekretær ved legasjonen i Valencia i 1937, chargé d'affaires i Barcelona 1938, sekretær i UD 1939 og fra 1941 byråsjef. I 1943 ble han ambassaderåd ved Moskva-ambassaden, i 1947 ble han sendemann til Tyrkia med sideakkreditering til Pakistan 1948, Irak 1949 og Iran 1950. Fra 1955 til 1959 var han ambassadør ved Norges ambassade i Beijing, før han 1959 til 1961 var direktør for et norsk-indisk bistandsprosjekt (Indo-Norwegian project) i Kerala.  Derpå var han ambassadør ved Norges ambassade i Mexico by 1961–1966 med sideakkreditering til en rekke land som Guatemala, Nicaragua, Honduras, Panama, Costa Rica og El Salvador. 

Han ble boende i Mexico by etter han gikk av med pensjon. Han fikk St. Olavs Orden i 1956.

 Referanser 

Kategori:Norges ambassadører til Costa Rica
Kategori:Norges ambassadører til El Salvador
Kategori:Norges ambassadører til Guatemala
Kategori:Norges ambassadører til Honduras
Kategori:Norges ambassadører til Kina (Folkerepublikken)
Kategori:Norges ambassadører til Mexico
Kategori:Norges ambassadører til Nicaragua
Kategori:Norges ambassadører til Panama
Kategori:Kommandører av St. Olavs Orden
Kategori:Personer fra Tønsberg kommune